  Виталий Пронин Вуоно арын 1-тӥ январьысен шаерамы ӝот-ӝот пыӵаны кутске «Электрон Удмуртия» программа. Россиысь Президентлэн В. Путинлэн кылем арын май толэзе юнматэм указаз пусъемын: 2018-тӥ арозь электрон амалъёсты кутыны кулэ странаямы 90 процентэз улӥсьёс. Удмурт шаерын тае быдэстонлы инъет кылдытэмын ни: 2003-тӥ арысен улонэ пыӵа «Электрон Удмуртия» программа. Та дырлы рос-прос ужа ни кун услугаос сётонъя огъя портал - uslugi.udmurt.ru. Со пыр гожтӥськыны луэ эмъяськисьёс доры, садике черодэ султыны но кулэ луись справкаос дасяны. Вуоно арын городъёсы но ёросъёсы вуозы инфоматъёс - соос пыр калык пӧртэм юрттэт басьтыны быгатоз. Ижын пуктэмын луоз 10 таӵе инфомат.Елена Никитина Туспуктэм: susanin.udm.ru Теги: ЭлектронУдмуртия  